17-20/07 פסטיבל תל-אביב הבין-לאומי לסרטי ילדים ונוער מגיש לילדי ישראל ממיטב סרטי ילדים "תוצרת הארץ".
גאליס – קונקט / Galis – Connect מותאם לגילאי: +7 מבית היוצר של סדרת הנוער הפופולרית 'גאליס'. הסרט מתרחש בעולם הנשלט על ידי 'פאנטריקה' - תאגיד זדוני שאחראי להמצאת צ'יפ המתחבר למוח האנושי ומכוון את אופן החשיבה של האדם לפי צרכי הפאנטריקה. אנו נכנסים למציאות עתידית בה כל העולם כבר פועל רק באמצעות הצ'יפ, והמתנגדים נרדפים בידי התאגיד ונמצאים תחת סכנת חיים.
חסמבה ונערי ההפקר / Hasamba And The Black Handkerchief Gang מותאם לגילאי: +7 המלצת צוות הפסטיבל : חבורת סוד מוחלט בהחלט – ובקיצור חסמב"ה – נחושה להצליח לגבור על כנופיית הפשע המרושעת של אלימלך זורקין המכונה "המטפחת השחורה", ולשים סוף למזימותו השפלות. הסרט מבוסס על ספריו המצליחים של יגאל מוסינזון, וזכה בפסטיבל סרטי הילדים בספרד.
אח שלי גיבור / My Hero Brother מותאם לגילאי: 9+ סרט דוקומנטרי המלווה צעירים ישראלים עם תסמונת דאון יוצאים עם אחיהם ה"רגילים" לטיול תרמילאים בצפון הודו. כל אחד מזוגות האחים סוחב איתו מהבית קונפליקט לא פתור הקשור באופן ישיר למורכבות שמביא איתו אח עם תסמונת דאון לתא המשפחתי. המסע המאתגר חושף את הקשיים ואת מערכות היחסים המורכבות השוררות בין האחים. על רקע נופי ההימלאיה הקסומים, בליווי מוסיקה מקורית של אהוד בנאי, מסע אל עבר פסגתו של הר הופך למסע אל תוך הלב. מסע של התקרבות והשלמה.
ילדי פרא / Wild Kids מותאם לגילאי: 10+ סרט דוקומנטרי העוקב אחר נערים, דור שני לאומנים-מהגרים ממוצא רוסי המגיעים בכל שבוע אל סטודיו לאנימציה השוכן במקלט ישן בירושלים. הם יוצרים במיומנות קרנבל צבעוני של מפלצות ורעידות אדמה. הסרט עוקב אחר שנה בחייהם של שני אומנים צעירים שבה מתעצבת דמותם במציאות ישראלית שמציעה להם בעיקר בינוניות. הדימויים שהם יוצרים מלווים אותם גם אל מחוץ לסטודיו, ומשתלבים בנקודת מבטם הבלתי מתפשרת.